## Pravilnik o izmjenama i dopunama Pravilnika o zahtjevima za izvođenje operacija zrakoplovima i o organizacijskim zahtjevima kojima moraju udovoljavati operatori zrakoplova

### NN 34/2011 (23.3.2011.), Pravilnik o izmjenama i dopunama Pravilnika o zahtjevima za izvođenje operacija zrakoplovima i o organizacijskim zahtjevima kojima moraju udovoljavati operatori zrakoplova

MINISTARSTVO MORA, PROMETA  I INFRASTRUKTURE

788

Na temelju članka 142. točka 2. i članka 149. stavka 3. Zakona o zračnom prometu (»Narodne novine« broj 69/09), ministar mora, prometa i infrastrukture donosi

PRAVILNIK

O IZMJENAMA I DOPUNAMA PRAVILNIKA O ZAHTJEVIMA ZA IZVOĐENJE OPERACIJA ZRAKOPLOVIMA I O ORGANIZACIJSKIM ZAHTJEVIMA KOJIMA MORAJU UDOVOLJAVATI OPERATORI ZRAKOPLOVA

Članak 1.

U Pravilniku o zahtjevima za izvođenje operacija zrakoplovima i o organizacijskim zahtjevima kojima moraju udovoljavati operatori zrakoplova (»Narodne novine« broj 54/2010), u članku 1. stavku 1. točki b) iza riječi »operacija« dodaju se riječi »i operacija u svrhu obavljanja radova iz zraka u nekomercijalnim operacijama zrakoplovom koji nije složen«.

Iza stavka 2. dodaju se stavci 3. i 4. koji glase:

»(3) U smislu ovoga Pravilnika, izvođenje operacija zrakoplovom u svrhu osposobljavanja kandidata za stjecanje dozvole i ovlaštenja pilota zrakoplova koje provode ovlaštene organizacije za osposobljavanje ne smatra se komercijalnom operacijom.

(4) Operatoru koji obavlja operacije u svrhu obavljanja radova iz zraka u nekomercijalnim operacijama zrakoplovom koji nije složen, po udovoljavanju uvjetima iz ovoga Pravilnika, Agencija izdaje rješenje o ispunjavanju uvjeta.«

Članak 2.

U članku OPS.GEN.010 stavku (a) u točki (31) riječ »najam« zamjenjuje se riječima »drugu vrstu naknade«.

Točka (32) mijenja se i glasi:

»(32) Komercijalna operacija: bilo koja operacija zrakoplova, u zamjenu za naplatu ili drugu vrstu naknade, koja je dostupna javnosti ili koja se, ako nije dostupna javnosti, obavlja u skladu s ugovorom između operatora i korisnika usluge, pri čemu korisnik usluge nema nikakvu kontrolu nad operatorom;«

Članak 3.

U članku OPS.GEN.015 stavku (c) riječi »koji opasni događaj« zamjenjuju se riječima »koje opasne uvjete«.

Članak 4.

U članku OPS.GEN.220.B slovo »(c)« briše se.

Članak 5.

U dijelu Part OPS naslov Pododjeljka C mijenja se i glasi:

»Komercijalne operacije koje nisu komercijalni zračni prijevoz i operacije u svrhu obavljanja radova iz zraka u nekomercijalnim operacijama zrakoplovom koji nije složen«.

U članku OPS.COM.005. iza riječi »prijevoz i« dodaju se riječi »operacije u svrhu obavljanja radova iz zraka u nekomercijalnim operacijama zrakoplovom koji nije složen«.

Članak 6.

U članku OPS.COM.270 u točki (c) riječi »Podnositelji zahtjeva za Svjedodžbu zračnoga operatora,« zamjenjuju se riječju »Operatori«.

Članak 7.

U članku OPS.SPA.001.DG stavku (b) točki (2) podtočki (iii) riječi »koji ugrožava sigurnost« zamjenjuju se riječima »povezanog sa sigurnošću«.

Članak 8.

U članku OR.OPS.220.MLR stavku (b) točki (6) riječi »događajima ili bilo kojega događaja« zamjenjuju se riječima »svakom događaju povezanim sa sigurnošću ili svakom događaju«.

Članak 9.

U članku OR.OPS.135.CC stavku (b) točki (6) riječ »događaja« zamjenjuje se riječju »nezgoda«.

Članak 10.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/10-02/30
Urbroj: 530-09-10-5
Zagreb, 15. ožujka 2011.

Ministar
mora, prometa i infrastrukture
Božidar Kalmeta, v. r.

Pravilnik, NN 34/2011-788